Κεντρικές Ανατολικές Άλπεις

Οι Κεντρικές Ανατολικές Άλπεις (γερμανικά: Zentralalpen ή Zentrale Ostalpen), γνωστές επίσης και ως Αυστριακές Κεντρικές Άλπεις (Österreichische Zentralalpen) ή απλώς Κεντρικές Άλπεις, περιλαμβάνουν το κύριο μέρος των Ανατολικών Άλπεων στην Αυστρία και τις γειτονικές περιοχές της Ελβετίας, του Λίχτενσταϊν, της Ιταλίας και της Σλοβενίας.http://www.summitpost.org/alps-eastern-part/152667 Ο όρος «Κεντρικές Άλπεις» είναι πολύ κοινός στη Γεωγραφία της Αυστρίας, καθώς ανταποκρίνεται σε μία από τις επτά μεγάλες γεωγραφικές περιφέρειες της χώρας. Από την άλλη ο όρος «Κεντρικές Ανατολικές Άλπεις» χρησιμοποιείται συνήθως σε συνδυασμό με την ταξινόμηση της Αλπικής Λέσχης για τις Ανατολικές Άλπεις.http://www.sciencedirect.com/science/article/pii/S0016787868800239 Οι Κεντρικές Άλπεις συνιστούν το ανατολικό τμήμα του χάσματος των Άλπεων.The Western Alps, from Rift to Passive Margin to Orogenic Belt: An Integrated Geoscience Overview, Pierre Charles de Graciansky, David G. Roberts, Pierre Tricart. Elsevier, 2011. ISBN 0444537244

 Τοποθεσία 
Οι Κεντρικές Άλπεις έχουν τις υψηλότερες κορυφές των Ανατολικών Άλπεων και βρίσκονται μεταξύ των Βόρειων ασβεστολιθικών Άλπεων και των Νότιων ασβεστολιθικών Άλπεων, από τις οποίες διαφέρουν ως προς γεωλογική τους σύνθεση.Ecology and Biogeography of High Altitude Insects, M.S. Mani. Springer Science & Business Media, 2013
ISBN	9401713391

Βρίσκονται κυρίως στην Αυστρία και περιλαμβάνουν τους πρόποδες των Άλπεων του Μπέργκαμο στη Λίμνη Κόμο, την Οροσειρά Μπερνίνα στo Γκραουμπύντεν, μέρος του Ρήνου στο Λίχτενσταϊν, του Μούρα ποταμού, συμπεριλαμβανομένου του Περάσματος Βέξελ στην αυστριακή Στυρία.http://www.tailormaderail.com/#!lake-como-via-bernina-express/clr7http://www.seat61.com/BerninaExpress.htm#.Vyy6sIluTIU Οι κοιλάδες των ποταμών Ιν, Σάλτσαχ και Ενς σηματοδοτούν το βόρειο όριό τους, ενώ ο Δράβος ποταμός το νότιο όριο.http://www.encyclopedia.com/topic/Alps.aspxRivers of Europe http://www.nationsonline.org/oneworld/map/austria-political-map.htm

 Περιφέρεια της Αυστρίας 
Στην Αυστρία οι Ανατολικές Άλπεις διαιρούνται στις Βόρειες Άλπεις, τη Ζώνη Γκράουβακεν, τις Κεντρικές Άλπεις και τις Νότιες Άλπεις.Pre-Mesozoic Geology in the Alps  Οι τελευταίες βρίσκονται στη νότια Καρινθία, καθώς και στη Βορειοανατολική Ιταλία.http://www.workaway.info/993317724173-en.html Οι Κεντρικές και Βόρειες Άλπεις χωρίζονται από τη Βόρεια Διαμήκη Αύλακα (nördliche Längstalfurche), τη γραμμή Κλόστερταλ–Άρλμπεργκ–Κοιλάδα του Ινν και του Σάλτσαχ μέχρι τη γραμμή Λίμνη Τσελ–Υψίπεδα του Βάγκραϊν-Άνω Κοιλάδα του Ενς-Πέρασμα Σόμπερ–Άλπεων Κοιλάδας Μυρτς-Πέρασμα Σέμερινγκ–νότια Λεκάνη της Βιέννης.http://oebg.boku.ac.at/files/zimmermann-nestroy-1ch-a-pre.pdf

 Γεωμορφολογία 
Η οροσειρά έχει τις υψηλότερες κορυφές στις Ανατολικές Άλπεις και είναι η πιο χιονισμένη κατά τη διάρκεια του έτους.http://pubs.usgs.gov/pp/p1386e/alps.pdf Στη μεταβατική ζώνη μεταξύ Ανατολικών και Δυτικών Άλπεων οι κορυφές της κυριαρχούν στην περιοχή προς τα δυτικά (Πιτς ντ' Ερ, Πιτς Ροζέτς). Στην περίμετρο εντούτοις υπάρχουν και λιγότερο υψηλές, συχνά και λιγότερο τραχιές οροσειρές, όπως αυτές των Άλπεων Γκούρκταλερ και οι ανατολικές παρυφές.http://www.dangerousroads.org/europe/italy/64-passo-dello-spluga-italy.html

Οι Ανατολικές Άλπεις είναι χωρισμένες από τις Δυτικές Άλπεις από τη γραμμή της Λίμνης Κωνσταντίας ως τη Λίμνη Κόμο, κατά μήκος της κοιλάδας του Αλπικού Ρήνου και μέσω του Περάσματος Σπλύγκεν.https://loco2.com/blog/europe-lakes-and-mountains-by-trainhttp://english.htu.cn/EIC/COLEN/ENCYCLOP/ALPS.HTM

 Γεωλογία 
Οι Κεντρικές Άλπεις αποτελούνται κυρίως από γνευσίτη και σχιστόλιθο διαφόρων αυστροαλπινικών καλλυμάτων, με εξαίρεση τα τεκτονικά παράθυρα Χόε Τάουερν και Ένγκαντιν, που συνήθως αποτελούνται από ιουρασικό βράχο και ασβεστόλιθο και κατά τόπους από γρανίτη.The International Exhibition of 1862 The Encyclopaedia of Geography  Μάζες από αυτόχθονα, κρυστάλλινο βράχο δεν εμφανίζονται στις Κεντρικές Άλπεις, σε αντίθεση με τις Δυτικές Άλπεις.http://www.britannica.com/place/AlpsGeology of the Alps

Παραπομπές

Κατηγορία:Οροσειρές των Άλπεων
Κατηγορία:Οροσειρές της Αυστρίας
Κατηγορία:Οροσειρές της Ελβετίας
Κατηγορία:Οροσειρές της Ιταλίας
Κατηγορία:Οροσειρές του Λίχτενσταϊν
Κατηγορία:Οροσειρές της Σλοβενίας